Հավերժները

**«Հավերժները»** (), ռեժիսորը Քլոյի Չժաոյի ամերիկյան գեղարվեստական ֆիլմը։ Հանդիսանում է Marvel կոմիքսների հրատարակության էկրանավորումներից։ Marvel կինեմատոգրաֆիական տիեզերքի ֆիլմերի քանակաով 25-րդ և չորրորդ գծում երկրորդ ֆիլմն է։

2018 թվականի ապրիլին Քևին Ֆայգին հայտարարել է «Հավերժները» կոմիքսների ադապտացիայի աշխատանքների վերաբերյալ, որի գլխավոր հերոսներն են Իկարիսը և Սերսին։ Որպես սցենարիստներ հանդես են եկել Մեթյու և Ռայան Ֆիրպոները։ Որպես ռեժիսոր հանդես է եկել Քլոե Չժաոն։ Դերասանական կազմի մասին հայտարարվել է 2019 թվականին կայացած Comic-Con ֆեստիվալի ժամանակ։ Նկարահանումներն սկսվել են 2019 թվականի հուլիսին Լոնդոնի Pinewood Studios ստուդիայում։

ԱՄՆ-ում ֆիլմը էկրաններին է բարձրացել 2020 թվականի նոյեմբերի 6-ին։

## Սյուժե
Հավերժներ անվանումով սուպերմարդկանց անմահ ռասան, որը ստեղծվել է Ցելեստիալների կողմից՝ ուղևորվում է Երկիր մոլորակ, որպեսզի պաշտպանեն մարդկությանն իրենց չար եղբայրներից՝ Դևիանտներից։

## Դերասանական կազմ

## Արտադրություն
### Գաղափար
2018 թվականի ապրիլին Marvel Studios-ի նախագահ Քևին Ֆայգին հայտարարել է Ջեք Կիրբիի ստեղծած «Հավերժները» կոմիքսների ադապտացիայի վրա կատարվող աշխատանքների մասին։ *TheWrap*-ի տվյալներով Marvel-ն արդեն դիմել էր մի քանի սցենարիստների՝ սյուժեի ստեղծման համար, որի կենտրոնում պետք է լիներ Սերսի անունով հերոսուհին։ Ավելի ուշ սցենարի ստեղծումը վստահվել է Ֆիրպո եղբայրներին, որոնք առաջարկել են սիրային հարաբերություններ Սերսիի և Իկարիս միջև։ Ռեժիսորի պաշտոնը բաժին է հասել Քլոե Չժաոյին։ Նաև Marvel-ը դիտարկել է Նիկոլ Քեսելի, Թրևիս Նայթի, Քրիստինա Գալեգոյի և Սիրո Գերրայի թեկնածությունը։

Քևին Ֆայգին խոստովանել է, որ Marvel ստուդիայի մոտ միանգամից միտք է հայտնվել սուպերհերոսների մասին ֆիլմ նկարահանելու մասին, այլ ոչ թե բոլոր կերպարներին մեկ քրոսովերում միավորելու մասին, ինչը եղել է «Վրիժառուներ» ֆիլմի առաջին մասում։ Նաև պրոդյուսերը ցանկացել է, որ կերպարները լինեն այնպիսի հերոսները, որոնց մասին շատ քչերն են լսել։

### Նախապատրաստում
2019 թվականի մարտին Անջելինա Ջոլին բանակցությունների մեջ է ներառվել ֆիլմում նկարահանվելու համար, հետո դերասանական կազմում ընդգրկվել են Կումեյլ Նանջիանին և Դոն Լին։ Հետո բանակցությունների մեջ ներառվել են Ռիչարդ Մեդդենը և Սալմա Հայեկը։ Հուլիսին *[[Variety]]* ամսագիրը հայտնել է, որ դերասանական կազմին միացել է Միլի Բոբի Բրաունը։ Սակայն հետո դերասանուհին չեղարկել է ֆիլմում իր մասնակցությունը։ 2019 թվականի Սան Դիեգոյի Comic-Con ֆեստիվալում հայտարարվել է դերասանական կազմի մասին, որոնց մեջ եղել են Անջելինա Ջոլին՝ Թենայի, Նանջիանին՝ Կինգոյի, Լին՝ Մոռացվածի, Մեդդենը՝ Իկարիսի, Հայեկը՝ Աջաքի դերերով։ Նաև դերասանական կազմին միացել են Լորեն Ռիդլոֆը՝ Մաքքարիի, Բրայան Թայրի Հենրին՝ Ֆաստոսի և Լիա ՄքՀյուն՝ Սփրայթի դերերով։

### Նկարահանումներ
Ֆիլմի արտադրությունը սկսվել է 2019 թվականի հուլիսին բրիտանական Pinewood Studios ստուդիայում։ Որպես բեմադրող օպերատոր հրավիրվել է Բեն Դևիսը։ Օգոստոսին Ջեմա Չանը, որը կատարել էր բժիշկ Միներվայի դերը՝ «Կապիտան Մարվել» ֆիլմում և Բարի Քեոգանը ներառվել են նկարահանման բանակցություններում։ 2019 թվականին կայացած D23 ցուցահանդեսի ժամանակ հայտնի է դարձել, որ Չանը և Քեոգանը կատարելու են համապատասխանաբար՝ Սերսիի և Դրուիգի դերերը։ Նաև հայտարարվել է, որ Քիթ Հարինգթոնը ֆիլմում կատարելու է Դեյն Վիտմանի դերը։

## Վարձույթ
«Հավերժները» ֆիլմը ԱՄՆ-ի վարձույթում է հայտնվել 2020 թվականի նոյեմբերի 6-ին։ Հունվարի սկզբին Fandango տոմսերի վաճառքի հիման վրա ֆիլմը հայտնվել է 2020 թվականի ամենասպասվող ֆիլմերի ցանկի երրորդ հորիզոնականում։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2021 ֆիլմեր
Կատեգորիա:IMAX ֆիլմեր
Կատեգորիա:Marvel Comics
Կատեգորիա:Marvel-ի կինեմատոգրաֆիական տիեզերք
Կատեգորիա:Marvel-ի կինեմատոգրաֆիական տիեզերքի ֆիլմեր
Կատեգորիա:Marvel-ի կոմիքսների էկրանավորումներ
Կատեգորիա:Pinewood Studios-ում նկարահանված ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Անգլերեն ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ֆիլմեր այլմոլորակայինների մասին
Կատեգորիա:Ֆիլմեր դերասանների մասին
Կատեգորիա:Ֆիլմեր սուպերհերոսների մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Չիկագոյում
Կատեգորիա:Ֆիլմեր, որոնց գործողությունները տեղի են ունենում Ալյասկայում
Կատեգորիա:Ֆիլմեր, որոնց գործողությունները տեղի են ունենում Հարավային Դակոտայում
Կատեգորիա:Ֆիլմեր, որոնց գործողությունները տեղի են ունենում 2024 թվականին
Կատեգորիա:Ֆիլմեր, որոնց գործողությունները տեղի են ունենում 1945 թվականին
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:4DX ֆիլմեր
Կատեգորիա:Գրաքննված ֆիլմեր
Կատեգորիա:Ֆիլմեր, որոնց գործողությունները տեղի են ունենում 4-րդ դարում
Կատեգորիա:Ֆիլմեր, որոնց գործողությունները տեղի են ունենում մ.թ.ա. 6-րդ դարում